Mens holdkammeraterne på U14-holdet fra Perth gør klar til Cup No. 1 i Frederikshavn, så sidder en 13-årig dreng i flyet på vej hjem til Australien. Han landede sammen med sit hold søndag i København. Med på turen var også drengens mor, men det var ikke nok til, at den unge mand ikke savnede Australien, så mens holdkammeraterne fortsatte rejsen til Frederikshavn, så blev drengen i København med sin mor, og i dag steg de så ombord på flyet retur til Perth. Cup No. 1 begynder mandag aften i Frederikshavn. Her deltager 150 hold fra 15 forskellige nationer, og den unge spiller fra Perth må nu nøjes med at følge sine holdkammerater via nettet hjemme fra Perth.

Opsummering:
13-årig fodboldspiller fik hjemve så snart flyet fra Australien rørte dansk jord, så nu er han på vej hjem igen.